กันต์โดนแจ้งจับ ทำร้ายร่างกาย
พระเอกยืดอกรับผิด แจ้งกลับชนแล้วหนี,ผจก.ฝ่ายการตลาด โร่แจ้ง พงส.สน.โชคชัย อ้างถูกดาราหนุ่มกันต์ กันตถาวร ตบหน้า ยึด กุญแจรถอ้างว่าไม่ทราบขับรถชนรถจักรยานของดาราจนกระเด็นตกถนน ตกบ่ายดาราหนุ่มเข้าแจ้งความกลับว่าถูกชนแล้วหนี พร้อมยืดอกรับทำจริง เพราะตัวเองก็ได้รับบาดเจ็บ แต่ข้องใจทำไมคู่กรณีไม่รับผิดชอบ-ขับรถหนี ตำรวจอยู่ระหว่างเรียกทั้งคู่มาสอบเพื่อดำเนินการตามกฎหมายต่อไป,ผจก.ฝ่ายการตลาด-ดาราดัง แจ้งความดำเนินคดีแต่ละฝ่าย เกิดขึ้นเมื่อเวลา 00.45 น. วันที่ 18 ธ.ค. ร.ต.ท.ไอศวรรย์ ปฐมสันติพงศ์ พงส.สน.โชคชัย รับแจ้งจากนายกานต์ ไตรอัมพวงศ์ อายุ 30 ปี ผจก.ฝ่ายการตลาด บ.ดันฮัมบี้ จก. พักอยู่บ้านเลขที่ 3925 ซอยโยธินพัฒนา 11 แยก 7 แขวงคลองจั่น เขตบางกะปิ กทม. ว่าถูกนายกันต์ กันตถาวร ดารานักแสดงชื่อดัง ตบหน้าพร้อมยึดกุญแจรถเก๋ง โตโยต้า อัลติส สีขาว ทะเบียน 3 กถ 8111 กรุงเทพมหานคร ไป เหตุเกิดภายในหมู่บ้าน บ้านลาดพร้าว แขวงคลองจั่น เขตบางกะปิ กทม.,สอบสวนนายกานต์ ไตรอัมพวงศ์ ทราบว่าเมื่อเวลา 22.30 น. ของวันที่ 17 ธ.ค.ที่ผ่านมา หลังเลิกงานขับรถเก๋งคันดังกล่าวมาจากถนนประดิษฐ์มนูธรรม ฝั่งขาเข้ามุ่งหน้าซอยโยธินพัฒนา 3 เพื่อกลับเข้าบ้านพักที่อยู่ภายในหมู่บ้าน บ้านลาดพร้าว เมื่อถึงกลางซอย เป็นจังหวะขับแซงรถคันหน้าเมื่อหักพวงมาลัยออกด้านขวาพบมีรถจักรยานขี่สวนมา จึงรีบหักพวงมาลัยรถกลับเข้าช่องทางเดิม ไม่ทราบว่าได้เฉี่ยวชนรถจักรยานหรือไม่ เมื่อขับมาถึงที่พัก มีรถจักรยานขี่มาด้วยความเร็วปาดหน้ารถเก๋งของตน พร้อมกับมีชายหนุ่มเดินมาที่ประตูด้านคนขับด้วยท่าทางขึงขัง ก่อนพยายามเปิดประตูรถออก แต่ไม่สามารถเปิดได้เนื่องจากเป็นระบบเซ็นทรัลล็อก จึงลดกระจกเพื่อสอบถาม แต่กลับถูกตำหนิอย่างรุนแรง จึงเปิดประตูลงมาพูดคุย เป็นจังหวะที่ชายคนดังกล่าวดึงกุญแจรถของตนออกไป พร้อมใช้มือซ้ายตบเข้าที่แก้มด้านขวาของตน 1 ครั้ง และพูดว่า จะชนแล้วหนีหรือ ชนแล้วไม่รับผิดชอบหรือ ตนจึงตอบกลับไปว่าไม่ทราบว่าเฉี่ยวชนรถพี่ ถ้าชนผมขอโทษและยินดีชดใช้ค่าเสียหายทั้งหมดแต่ขอกุญแจรถคืน ชายคนดังกล่าวกลับไม่ฟัง ใช้มือตบเข้าที่ใบหน้าอีกหลายครั้ง ก่อนบอกให้ไปเอากุญแจรถคืนที่ร้านร้อยพบพันเจอ ตั้งอยู่บนถนนประดิษฐ์มนูธรรม,ภายหลังผมทราบว่าชายคนดังกล่าวคือนายกันต์ กันตถาวร ดารานักแสดงชื่อดัง เกรงว่าจะเกิดอันตรายหากไปเอากุญแจคืนเพียงลำพัง จึงตัดสินใจเข้าแจ้งความ ก่อนตำรวจพาไปเอากุญแจคืนที่ร้านดังกล่าว แต่เมื่อถึงร้านกลับไม่พบนายกันต์แต่อย่างใด ทราบจากพนักงานภายในร้านว่า นายกันต์เดินทางออกไปที่อื่นแล้ว ผมต้องการดำเนินคดีให้ถึงที่สุด เพราะคิดว่าบ้านพักน่าจะใกล้เคียงกันและเกรงว่าอาจเกิดอันตรายเพราะคู่กรณีรู้ที่พักของผม ผู้เสียหายรายนี้กล่าว,เบื้องต้น ร.ต.ท.ไอศวรรย์ ปฐมสันติพงศ์ แจ้งข้อหาลักทรัพย์ในเวลากลางคืน ดูหมิ่นซึ่งหน้าและทำร้ายร่างกาย ซึ่งในข้อหาทำร้ายร่างกายนั้น พงส.แนะนำให้ผู้เสียหายไปตรวจร่างกายก่อน นอกจากนั้นตำรวจอยู่ระหว่างเรียกตัวนายกันต์มาสอบปากคำอย่างละเอียดถึงเหตุการณ์ที่เกิดขึ้น พร้อมตรวจสอบกล้องวงจรปิดบริเวณที่เกิดเหตุเพื่อดำเนินการตามขั้นตอน,ต่อมาเมื่อเวลา 17.30 น. วันเดียวกัน นายกันต์ กันตถาวร นักแสดงชื่อดัง เดินทางเข้าพบ ร.ต.ต.สำเริง คงเปี้ยว พงส.สน.โชคชัย เพื่อแจ้งความดำเนินคดีกับนายกานต์ ไตรอัมพวงศ์ ผจก.ฝ่ายการตลาด บ.ดันฮัมบี้ จก. ขับรถเก๋งโตโยต้า อัลติส สีขาว ทะเบียน 3กถ 8111 กรุงเทพมหานคร เฉี่ยวชนรถจักรยานของตนแล้วหนี เหตุเกิดภายในซอยโยธินพัฒนา 3 แขวงคลองจั่น เขตบางกะปิ กทม.,นายกันต์ให้การว่า เมื่อเวลาประมาณ 21.00-22.00 น. ของวันที่ 17 ธ.ค.ที่ผ่านมา ขณะกำลังขี่จักรยานออกจากบ้านเพื่อไปพบเพื่อน มีรถเก๋งสีขาว ทราบภายหลังว่าเป็นของนายกานต์ขับแซงรถแท็กซี่ จนเฉี่ยวชนรถจักรยานของตนกระเด็นไถลตกข้างทาง แต่รถคู่กรณีไม่จอดลงมาดู จึงตัดสินใจขี่จักรยานตามจนทัน ก่อนพยายามเปิดประตูรถของนายกานต์และดึงกุญแจรถมาถือไว้ พร้อมทั้งถามกลับไปว่า รู้หรือไม่ว่าขับรถชนตน แต่นายกานต์ปฏิเสธบอกเพียงว่าไม่รู้ว่าชน ยอมรับว่าขณะนั้นโมโหและโกรธมาก จึงด่าทอด้วยถ้อยคำที่หยาบคาย ก่อนตบหน้านายกานต์ พร้อมถามกลับไปว่า ทำไมขับชนแล้วหนี ทำไมไม่รับผิดชอบ,นายกันต์กล่าวต่อว่า จากนั้นจึงนัดให้คู่กรณีมารับกุญแจรถคืนที่ร้านแห่งหนึ่ง ซึ่งอยู่ติดกับร้านร้อยพบพันเจอ เพื่อจะได้ไปแจ้งความดำเนินคดีในข้อหาที่ขับรถชนแล้วหนี คาดว่านายกานต์เข้าใจผิด ไปผิดร้าน แต่ภายหลังนายกานต์พร้อมตำรวจ 7-8 คน มาพบตนจนมีการพูดคุยและเคลียร์ปัญหา ก่อนที่ในช่วงสายวันนี้ตนนำกุญแจรถไปฝากคืนไว้ที่ป้อมยามหน้าหมู่บ้านของคู่กรณี,ผมยอมรับว่าผิดที่ทำร้ายร่างกายและด่าทอเขา ทางคู่กรณีไม่ได้โต้ตอบอะไรเลย ผมเพียงอยากขอความเห็นใจว่ามันเป็นอารมณ์โมโหและโกรธมาก เพราะผมเองก็เจ็บตัว แม้จะเล็กน้อย แต่เขาควรที่จะรับผิดชอบและยืนยันว่าเพิ่งถ่ายละครเสร็จก็เปลี่ยนชุดออกจากบ้านเลย ไม่ได้แวะดื่มที่ใดมาก่อน และยืนยันว่าคู่กรณีก็ไม่ได้ดื่มมาแน่นอน ต่างฝ่ายต่างอยู่ในอาการปกติ ที่ผมเดินทางมาวันนี้เพื่อแสดงความบริสุทธิ์ใจ และยืนยันว่าไม่ได้ลักทรัพย์หรือเอากุญแจรถคู่กรณีไปทำอะไร เพียงแค่เซฟตัวเองว่าเขาจะไม่หนี ส่วนจักรยานสีแดงของผมคันนี้ ต่อเองเป็นทรงเสือหมอบแต่เป็นฟิคเกียร์ เอาหลายยี่ห้อมาประกอบรวมกัน ออกมาขี่วันแรกก็โดนชนไปครั้งนึงแล้ว ต้องรอให้พนักงานสอบสวนเจ้าของคดีติดต่อคู่กรณีมาเจรจากันอีกครั้งเพื่อดำเนินการต่อ ดาราหนุ่มรายนี้กล่าว,ภายหลัง ร.ต.ต.สำเริงกล่าวว่า เบื้องต้นรับแจ้ง เรื่องไว้ ก่อนจะตั้งข้อหานายกานต์ คู่กรณีดาราดังว่าขับรถโดยประมาทเฉี่ยวชนผู้รับบาดเจ็บและหลบหนี พร้อมเรียกตัวนายกานต์มาสอบปากคำประกอบสำนวนต่อไป
ผจก.ฝ่ายการตลาด โร่แจ้ง พงส.สน.โชคชัย อ้างถูกดาราหนุ่มกันต์ กันตถาวร ตบหน้า ยึด กุญแจรถอ้างว่าไม่ทราบขับรถชนรถจักรยานของดาราจนกระเด็นตกถนน ตกบ่ายดาราหนุ่มเข้าแจ้งความกลับว่าถูกชนแล้วหนี พร้อมยืดอกรับทำจริง 
ข่าวหน้า1,กันต์ กันตถาวร,แจ้งความ,สน.โชคชัย,กานต์ ไตรอัมพวงศ์,ลักทรัพย์,ทำร้ายร่างกาย